POK- দখলের ডাক অভিষেকের, আর কী বললেন? দেখুন

কলকাতা: পহেলগাম আবহে সরাসরি পাক অধিকৃত কাশ্মীর দখলের ডাক দিলেন তৃণমূলের সর্বভারতীয় সাধারণ সম্পাদক অভিষেক বন্দ্যোপাধ্যায় (Abhishek Banerjee)। রবিবার এক্স হ্যান্ডেলে পোস্ট করে এনিয়ে বিঁধেছেন কেন্দ্রকেও। তিনি বলেন, কাশ্মীরে জঙ্গি হামলার নেপথ্যে নিরাপত্তার গাফিলতি রয়েছে। এ নিয়ে তদন্ত না করে ‘ন্যারেটিভ’ ছড়িয়ে দেওয়া হচ্ছে বলে অভিযোগ করেছেন তৃণমূল সাংসদ।

পহেলগামের ঘটনায় ইন্টেলিজেন্স-এর ‘ব্যর্থতা’-র কথা কার্যত মেনে নেয় কেন্দ্র। সর্বদলীয় বৈঠকের পর এমনটাই দাবি করেছে কেন্দ্র। জঙ্গি হামলার বিষয়ে কেন ইন্টেলিজেন্স ইনপুট মেনে চলা হলো না, সে ব্যাপারে স্বরাষ্ট্র মন্ত্রকের দিকে অভিযোগ আঙুল তোলা হয়েছে। সেই পরিপ্রেক্ষিতেই অভিষেক বলেন, ‘আমি শেষ কয়েকদিন গণমাধ্যম এবং কেন্দ্রের পদক্ষেপের দিকে নজর রাখছিলাম। পহেলগামে এই ভয়ঙ্কর সন্ত্রাসী হামলার পিছনে থাকা ত্রুটিগুলি তদন্ত করার পরিবর্তে, তারা একটি নির্দিষ্ট রাজনৈতিক দলের স্বার্থে কথা বলে চলেছে।’ নিরাপত্তায় গাফিলতি নিয়ে সঠিক তদন্তের বদলে একটি ন্যারেটিভ ছড়িয়ে দেওয়া হচ্ছে। তুচ্ছ রাজনীতির ঊর্দ্ধে উঠে বিষয়টির পর্যালোচনা করা উচিত বলে জানান তিনি। সোশাল মিডিয়ায় তৃণমূল সাংসদ লিখেছেন, ‘এটা আর শুধু সার্জিক্যাল স্ট্রাইক বা প্রতীকী পদক্ষেপের সময় নয়। ওরা যে ভাষা বোঝে, এটা সেই ভাষায় জবাব দেওয়ার সময়। পাক অধিকৃত কাশ্মীর পুনর্দখল করা হোক।’

আরও পড়ুন: শহিদ জওয়ান ঝন্টু শেখের স্ত্রীকে চাকরি দেওয়ার ঘোষণা মুখ্যমন্ত্রীর

Over the past few days, I have been closely following the conduct of the mainstream media and those at the helm of Union Govt. Instead of deeply investigating the lapses that led to this unprecedented terror attack in PAHALGAM, they seem more focused on pushing a narrative that…

— Abhishek Banerjee (@abhishekaitc) April 27, 2025

পুলুওয়ামার পর পহেলগামে দেশের দ্বিতীয় বড় জঙ্গি হামলার ঘটনা। কাশ্মীরে নিহতদের তালিকায় রয়েছেন বাংলার তিন পর্যটকও। গোটা দেশ ফুঁসছে এই ঘটনায়। উরি, পুলওয়ামা হোক বা পহেলগাম, একের পর এক জঙ্গি হামলা দেশের মাটিতে। এই ঘটনা চোখে আঙুল দিয়ে দেখিয়ে দিয়েছে সন্ত্রাস দমনে কঠোর থেকে কঠোরতম পদক্ষেপ প্রয়োজন। রাজনাথের হুঙ্কার ছিল, “ভারত এমন জবাব দেবে, যা গোটা বিশ্ব দেবে! হামলায় অভিযুক্তরা শীঘ্রই স্পষ্ট ও জোরাল উত্তর পাবে। এবার গর্জে উঠলেন অভিষেক।

দেখুন ভিডিও